CELEX: 32007R1092
Language: el
Date: 2007-09-20 00:00:00
Title: Κανονισμός (ΕΚ) αριθ. 1092/2007 της Επιτροπής, της 20ής Σεπτεμβρίου 2007 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχτηκαν για την υποπερίοδο του Σεπτεμβρίου του 2007 με τον κανονισμό (ΕΚ) αριθ. 2021/2006

21.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/13
            
         
      ΚΑΝΟΝΙΣΜΌΣ (ΕΚ) αριθ. 1092/2007 ΤΗΣ ΕΠΙΤΡΟΠΉΣ
   
   της 20ής Σεπτεμβρίου 2007
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχτηκαν για την υποπερίοδο του Σεπτεμβρίου του 2007 με τον κανονισμό (ΕΚ) αριθ. 2021/2006
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
   τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   τον κανονισμό (ΕΚ) αριθ. 2021/2006 της Επιτροπής, της 22ας Δεκεμβρίου 2006, όσον αφορά το άνοιγμα και τον τρόπο διαχείρισης των ποσοστώσεων κατά την εισαγωγή ρυζιού καταγωγής κρατών της Αφρικής, της Καραϊβικής και του Ειρηνικού (ΑΚΕ) και υπερπόντιων χωρών και εδαφών (ΥΧΕ) (3), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 2021/2006 ανοίχθηκε γενική ετήσια δασμολογική ποσόστωση εισαγωγής 160 000 τόνων ρυζιού, εκφραζόμενη σε ισοδύναμο αποφλοιωμένου ρυζιού, εκ των οποίων 125 000 τόνοι καταγωγής κρατών ΑΚΕ (αύξων αριθμός 09.4187), 25 000 τόνοι καταγωγής Ολλανδικών Αντιλλών και Αρούμπας (αύξων αριθμός 09.4189) και 10 000 τόνοι καταγωγής των λιγότερο ανεπτυγμένων ΥΧΕ (αύξων αριθμός 09.4190), και ετήσια δασμολογική ποσόστωση 20 000 τόνων θραυσμάτων ρυζιού καταγωγής κρατών ΑΚΕ (αύξων αριθμός 09.4188).
            
         
               (2)
            
            
               Για τις ποσοστώσεις αυτές που προβλέπονται στα στοιχεία α) και β) του άρθρου 1 παράγραφος 1 του κανονισμού (ΕΚ) αριθ. 2021/2006, η τρίτη υποπερίοδος είναι ο μήνας Σεπτέμβριος.
            
         
               (3)
            
            
               Από την κοινοποίηση που διαβιβάστηκε σύμφωνα με το άρθρο 17 στοιχείο α) του κανονισμού (ΕΚ) αριθ. 2021/2006 προκύπτει ότι για την ποσόστωση με τον αύξοντα αριθμό 09.4187, οι αιτήσεις που υποβλήθηκαν κατά τις πρώτες πέντε εργάσιμες ημέρες του Σεπτεμβρίου του 2007, σύμφωνα με το άρθρο 13 πρώτο εδάφιο του εν λόγω κανονισμού, αφορούν ποσότητα που εκφράζεται ως ισοδύναμο αποφλοιωμένου ρυζιού η οποία υπερβαίνει τη διαθέσιμη ποσότητα. Ως εκ τούτου, πρέπει να προσδιορισθεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες για τη σχετική ποσόστωση.
            
         
               (4)
            
            
               Εξάλλου, από την κοινοποίηση που αναφέρεται ανωτέρω προκύπτει ότι για τις ποσοστώσεις με τους αύξοντες αριθμούς 09.4189 — 09.4190, οι αιτήσεις που υποβλήθηκαν κατά τις πρώτες πέντε εργάσιμες ημέρες του Σεπτεμβρίου του 2007, σύμφωνα με άρθρο 13 πρώτο εδάφιο του εν λόγω κανονισμού, αφορούν ποσότητα που εκφράζεται ως ισοδύναμο αποφλοιωμένου ρυζιού μικρότερη από τη διαθέσιμη ποσότητα.
            
         
               (5)
            
            
               Συνεπώς, πρέπει να καθορισθούν οι συνολικές διαθέσιμες ποσότητες για την επόμενη υποπερίοδο ποσόστωσης, σύμφωνα με το άρθρο 15 παράγραφος 1 του κανονισμού (ΕΚ) αριθ. 2021/2006,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο της ποσόστωσης με τον αύξοντα αριθμό 09.4187 που αναφέρονται στον κανονισμό (ΕΚ) αριθ. 2021/2006, οι οποίες υποβλήθηκαν κατά τις πρώτες πέντε εργάσιμες ημέρες του Σεπτεμβρίου του 2007, εκδίδονται πιστοποιητικά εισαγωγής για τις αιτούμενες ποσότητες στις οποίες εφαρμόζονται συντελεστές κατανομής που καθορίζονται στο παράρτημα του παρόντος κανονισμού.
   2.   Οι συνολικές διαθέσιμες ποσότητες στο πλαίσιο των ποσοστώσεων με τους αύξοντες αριθμούς 09.4187 — 09.4188 — 09.4189 — 09.4190 που αναφέρονται στον κανονισμό (ΕΚ) αριθ. 2021/2006, για την επόμενη υποπερίοδο ποσόστωσης, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2007.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 270 της 21.10.2003, σ. 96. Κανονισμός όπως τροποποιήθηκε με τον κανονισμό (ΕΚ) αριθ. 797/2006 (ΕΕ L 144 της 31.5.2006, σ. 1).
   
      (2)  ΕΕ L 238 της 1.9.2006, σ. 13. Κανονισμός όπως τροποποιήθηκε με τον κανονισμό (ΕΚ) αριθ. 289/2007 (ΕΕ L 78 της 17.3.2007, σ. 17).
   
      (3)  ΕΕ L 384 της 29.12.2006, σ. 61.
   
      ΠΑΡΑΡΤΗΜΑ
      Ποσότητες που κατανέμονται στο πλαίσιο της υποπεριόδου του μηνός Σεπτεμβρίου του 2007 και διαθέσιμες ποσότητες για την επόμενη υποπερίοδο κατ’ εφαρμογή του κανονισμού (ΕΚ) αριθ. 2021/2006
      
                  Καταγωγή/προϊόν
               
               
                  Αύξων αριθμός
               
               
                  Συντελεστής κατανομής για την υποπερίοδο Σεπτεμβρίου του 2007
               
               
                  Διαθέσιμες ποσότητες για την υποπερίοδο του μηνός Οκτωβρίου του 2007
                  (σε kg)
               
            
                  ΑΚΕ [άρθρα 2 και 3 του κανονισμού (ΕΚ) αριθ. 2021/2006]
               
               
                  09.4187
               
               
                  22,998530 %
               
               
                  0
               
            
                  
                              —
                           
                           
                              κωδικοί ΣΟ 1006 10 21 έως 1006 10 98, 1006 20 και 1006 30
                           
                        
               
                   
               
               
                   
               
               
                   
               
            
                  ΑΚΕ [άρθρα 4 και 5 του κανονισμού (ΕΚ) αριθ. 2021/2006]
               
               
                  09.4188
               
               
                  — (3)
                  
               
               
                  348 241
               
            
                  
                              —
                           
                           
                              κωδικός ΣΟ 1006 40 00
                           
                        
               
                   
               
               
                   
               
               
                   
               
            
                  ΥΧΕ [άρθρο 8 και άρθρο 9 παράγραφος 1 στοιχεία α) και β) του κανονισμού (ΕΚ) αριθ. 2021/2006]
               
               
                   
               
               
                   
               
               
                   
               
            
                  
                              —
                           
                           
                              κωδικός ΣΟ 1006
                           
                        
               
                   
               
               
                   
               
               
                   
               
            
                  
                              α)
                           
                           
                              Ολλανδικές Αντίλλες και Αρούμπα:
                           
                        
               
                  09.4189
               
               
                  — (2)
                  
               
               
                  6 133 001
               
            
                  
                              β)
                           
                           
                              Λιγότερο ανεπτυγμένες ΥΧΕ:
                           
                        
               
                  09.4190
               
               
                  — (1)
                  
               
               
                  10 000 000
               
            
         (1)  Δεν υπάρχει συντελεστής κατανομής για την εν λόγω υποπερίοδο: δεν διαβιβάστηκαν αιτήσεις πιστοποιητικών στην Επιτροπή.
      
         (2)  Οι αιτήσεις καλύπτουν ποσότητες μικρότερες από ή ίσες με τις διαθέσιμες ποσότητες: συνεπώς όλες οι αιτήσεις είναι δεκτές.
      
         (3)  Δεν υπάρχει διαθέσιμη ποσότητα για την εν λόγω υποπερίοδο.